***Проект!***

**Д О Г О В О Р**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

Днес, ………. г., в гр. София, между:

**„ИНФОРМАЦИОННО ОБСЛУЖВАНЕ” АД**, ЕИК: 831641791, със седалище и адрес на управление: гр. София 1504, район „Оборище“, ул. „Панайот Волов“ № 2*,* представлявано от Ивайло Филипов – изпълнителен директор на дружеството*,* в качеството му на системен интегратор по чл. 7с от Закона за електронното управление и публичен възложител на обществени поръчки по смисъла на § 45, ал. 1 от Преходните и заключителни разпоредби към Закона за изменение и допълнение на Закона за електронното управление, наричано по-долу за краткост **ВЪЗЛОЖИТЕЛ**, от една страна,

и

…………………………………………………., ЕИК: ……………, със седалище и адрес на управление:………………………, представлявано от…………………….., наричано за краткост **ИЗПЪЛНИТЕЛ** от друга страна

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „**Страните**“, а всеки от тях поотделно **„Страна“**),

на основание чл. 112 от Закона за обществените поръчки („ЗОП“) и Решение № ………………………….. на възложителя за определяне на изпълнител на обществена поръчка с предмет: **„Осигуряване на лицензи и поддръжка за продукти Oracle за нуждите на дирекция "Комуникационни и информационни системи“ /ДКИС/, Министерство на вътрешните работи“** се сключи този Договор за възлагане на обществена поръчка **(„Договора/Договорът“)** при следните условия:

1. **ПРЕДМЕТ НА ДОГОВОРА**
2. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да достави лицензи на продукти Oracle, наричани по-долу „лицензите“ и да осигури поддръжка, съгласно параметрите, подробно описани в Приложение 1 – Техническa спецификация и Приложение 2 – Техническо предложение, представляващи неразделна част от договора.

 (2) **ИЗПЪЛНИТЕЛЯТ** следва да осигури поддръжката на продуктите Oracle в съответствие с изискванията, подробно описани в Приложение 1 – Техническа спецификация и Приложение 2 – Техническо предложение, представляващи неразделна част от договора.

1. **СРОК НА ДЕЙСТВИЕ И МЯСТО НА ИЗПЪЛНЕНИЕ**
2. (1) Срокът за доставка на лицензите по чл. 1, ал. 1 е ……….. от датата на сключване на този договор. Датата на сключване на Договора е датата, която е посочена в деловодния номер на **ВЪЗЛОЖИТЕЛЯ**, поставен на стр. 1 от настоящия договор.

 (2) Срокът за осигуряване на поддръжката е 36 (тридесет и шест) месеца за продуктите по таблица 2 от Техническата спецификация и до 14.04.2023 г. за лицензите по таблица 1 от Техническата спецификация, считано от приемане на доставката на лицензите по ал. 1 при условията на настоящия договор.

1. Мястото на изпълнение е гр. София 1000, ул. „Шести септември“ № 29. Независимо от гореизложеното **ВЪЗЛОЖИТЕЛЯТ** разбира, че услугите по техническа поддръжка ще бъдат предоставяни и отдалечено, когато е приложимо.
2. **ЦЕНИ И НАЧИН НА ПЛАЩАНЕ**
3. (1) За изпълнение на дейностите, предмет на този договор, ВЪЗЛОЖИТЕЛЯТ заплаща на ИЗПЪЛНИТЕЛЯ обща цена в размер на …………………………………….. (словом) лева без ДДС, респективно - …………………………… (*словом*) с ДДС, съгласно Ценово предложение – Приложение № 3 на ИЗПЪЛНИТЕЛЯ, неразделна част от договора, от които:

1. за доставка на лицензите по чл.1 – …………….. лева (…………) без ДДС, съгласно Ценово предложение – Приложение № 3 на ИЗПЪЛНИТЕЛЯ.

2. за поддръжката на продукти Oracle за срока по чл. 2, ал. 2, както следва:

2.1.за първия 12–месечен период …………….. лева (………….) без ДДС, съгласно Ценово предложение – Приложение № 3 на ИЗПЪЛНИТЕЛЯ;

2.2. за втория 12-месечен период …………….. лева (………….) без ДДС, съгласно Ценово предложение – Приложение № 3 на ИЗПЪЛНИТЕЛЯ;

2.3. за третия 12-месечен период, респективно до 14.04.2023 г. за лицензите по таблица 1 от Техническата спецификация ……………….лева (………….) без ДДС, съгласно Ценово предложение – Приложение № 3 на ИЗПЪЛНИТЕЛЯ;

 (2) В цената по ал. 1 са включени всички разходи на ИЗПЪЛНИТЕЛЯ за изпълнение на дейностите [и за неговите подизпълнители *(ако е приложимо)*], като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

(3) Цената, посочена в ал. 1, е крайна за времето на изпълнение на Договора и не подлежи на промяна, освен ако ИЗПЪЛНИТЕЛЯТ предложи по-ниска цена по време на изпълнение на Договора, без да променя предмета и обема на изпълнението и в съответствие с разпоредбите на ЗОП.

**Чл. 5.** (1) Дължимото възнаграждение по чл. 4, ал. 1, т. 1 се заплаща от ВЪЗЛОЖИТЕЛЯ в срок до 30 (тридесет) дни след представяне на приемо – предавателен протокол по чл. 22, ал.1, подписан от лицата по чл. 34, ал.2, придружен с оригинална фактура.

(2) Дължимото възнаграждение по чл. 4, ал. 1, т. 2 се заплаща на три вноски за всеки период на поддръжка по чл. 4, ал. 1, т.2, в срок до 15 януари на годината, в която приключва съответният период, след представяне на протокол по чл. 22, ал. 2, подписан от лицата по чл. 34, ал. 2, придружен с оригинална фактура.

 **Чл. 6.** (1) Всички плащания по настоящия Договор се извършват от **ВЪЗЛОЖИТЕЛЯ** по банков път, с преводно нареждане в лева, по следната банковата сметка на **ИЗПЪЛНИТЕЛЯ**:

**Банка**: ………………………………….

**IBAN**: ……………………………………

**BIC**: ……………………………………..

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (три) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

##### Права и задължения на Изпълнителя

1. **ИЗПЪЛНИТЕЛЯТ** има право:

(1) да получи възнаграждение в размера, сроковете и при условията на настоящия договор и приложенията към него;

(2) да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 8. ИЗПЪЛНИТЕЛЯТ** се задължава:

1. да изпълнява задълженията си по този Договор в уговорените срокове и качествено, в съответствие с Договора и Приложенията към него;

2. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа и да предложи начин за отстраняването им;

3. да изпълнява всички законосъобразни указания и изисквания на **ВЪЗЛОЖИТЕЛЯ**;

4. да не възлага работата или части от нея на подизпълнители, извън посочените в офертата си (освен в случаите и при условията, предвидени в ЗОП) ;

5. да не променя състава на лицата, които ще отговарят за изпълнението на договора, без предварително писмено съгласие от страна на **ВЪЗЛОЖИТЕЛЯ.**

6. да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (*три*) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

7. да достави лицензите на определеното място за изпълнение и да ги предостави на Възложителя в състояние, характеристики и количество, съобразно изискванията, уговорени в този договор, в Техническата спецификация и в Техническото предложение за изпълнение на поръчката на **ИЗПЪЛНИТЕЛЯ.**

8. да осигури поддръжката на продукти Oracle, съобразно изискванията, уговорени в този договор, в Техническата спецификация и в Техническото предложение за изпълнение на поръчката на **ИЗПЪЛНИТЕЛЯ.**

9**.** при подписване на настоящия договор да предостави на **ВЪЗЛОЖИТЕЛЯ** списък на лицата, които ще участват в изпълнението на дейностите, предмет на договора и да уведомява своевременно **ВЪЗЛОЖИТЕЛЯ** за настъпили промени в списъка, с цел осигуряване на достъп до необходимите обекти.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9. ВЪЗЛОЖИТЕЛЯТ има право:**

(1) да изисква и да получава изпълнение на дейностите по Договора в уговорените срокове, количество и качество;

(2) да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

(3) да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него отчети или съответна част от тях;

**Чл. 10. ВЪЗЛОЖИТЕЛЯТ се задължава:**

(1) да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

(2) да предостави и осигури достъп на ИЗПЪЛНИТЕЛЯ до информацията, необходима за извършването на дейностите, предмет на Договора, при спазване на относимите изисквания или ограничения съгласно приложимото право;

(3) да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

1. **ГАРАНЦИЯ ЗА ИЗПЪЛНЕНИЕ**
2. (1) При подписването на този договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на 1% (едно на сто) от стойността по чл. 4, ал. 1. („**Гаранцията за изпълнение**“) или ……….. (…………) лв.

(2) Гаранцията за изпълнение е предназначена за обезпечаване на задълженията на **ИЗПЪЛНИТЕЛЯ** по договора, както следва:

1. 50% от сумата по ал. 1 – за изпълнение на дейностите по доставка на лицензите;

2. 50% от сумата по ал. 1 – за изпълнение на дейностите по поддръжка.

(3) **ИЗПЪЛНИТЕЛЯТ** избира формата на гаранцията измежду една от следните:

1. парична сума внесена по банковата сметка на Възложителя;

2. банкова гаранция; или

3. застраховка, която обезпечава изпълнението чрез покритие на отговорността на **ИЗПЪЛНИТЕЛЯ.**

1. (1) В случай на изменение на Договора, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) работни дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на чл. 13 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 14 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 15 от договора.

1. (1) Когато гаранцията се предоставя във вид на парична сума, тя се внася по следната банкова сметка наВЪЗЛОЖИТЕЛЯ:

**IBAN**: BG43CECB979010C7866100;

**BIC:**CECBBGSF

**Банка:** „Централна кооперативна банка“ АД

**(2)** Всички банкови разходи, свързани с преводите на сумата са за сметка на ИЗПЪЛНИТЕЛЯ.

1. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, и да съдържа задължение на банката-гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този договор;

2. да бъде със срок на валидност за целия срок на действие на договора, плюс 30 (тридесет) дни, като при необходимост срокът на валидност на банковата гаранция се удължава или се издава нова.

(2) Всички банкови разходи свързани с откриването и обслужването на банковата гаранция, по усвояването на средства от страна на ВЪЗЛОЖИТЕЛЯ, при наличието на основание за това, както и при нейното връщане са за сметка на ИЗПЪЛНИТЕЛЯ.

1. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, предварително съгласувана с ВЪЗЛОЖИТЕЛЯ, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:
2. да обезпечава изпълнението на този Договор чрез покритие на отговорността на ИЗПЪЛНИТЕЛЯ в определения в чл. 11, ал. 1 размер;
3. да бъде със срок на валидност за целия срок на действие на Договора, плюс 30 (тридесет) дни, като при необходимост срокът на валидност на гаранцията се удължава или се издава нова.
4. Застрахователната премията по застраховката следва да е платена на сто процента (не се допуска разсрочено заплащане на застрахователната премия) и не може да бъде използвана за обезпечение на отговорността на изпълнителя по друг договор.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

1. **(1) ВЪЗЛОЖИТЕЛЯТ** освобождава гаранцията за изпълнение, както следва:

1. Сумата по чл. 11, ал. 2, т. 1 се освобождава в срок до 30 (тридесет) дни след окончателното приемане на доставката, ако липсват основания за задържането от страна на **ВЪЗЛОЖИТЕЛЯ**, на каквато и да е сума по нея.

2. Сумата по чл. 11, ал. 2, т. 2 се освобождава в срок до 30 (тридесет) дни след изтичане на срока на поддръжката, ако липсват основания за задържането от страна на **ВЪЗЛОЖИТЕЛЯ**, на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 6, ал. 1 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(3) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

1. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
2. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на договора от страна на **ВЪЗЛОЖИТЕЛЯ** на това основание;

2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на Гаранцията за изпълнение да бъде в съответствие с чл. 11 от договора.
3. **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.
4. **ПРИЕМАНЕ И ПРЕДАВАНЕ НА ИЗПЪЛНЕНИЕТО**
5. (1) Приемането на доставката на лицензите по този договор се удостоверява с протокол за приемане и предаване (приемо – предавателен протокол) на лицензите, съгласно изискванията на Приложение 1 – Техническа спецификация. Приемо-предавателният протокол се подписва от представителите на ВЪЗЛОЖИТЕЛЯ и ИЗПЪЛНИТЕЛЯ, определени в чл. 34, ал. 2 от договора в два оригинални екземпляра – по един за всяка от страните. Изпълнението може да бъде прието и по електронен път, като протоколът се подписва от определените лица в чл. 34, ал.2 с електронен подпис, създаден с квалифицирано удостоверение за електронен подпис.

 (2) Приемането на изпълнението на услугите по поддръжка по чл. 1, ал. 2 се извършва чрез протокол за активирана техническа поддръжка, съгласно изискванията на Приложение 1 – Техническа спецификация, за съответния отчетен период, който се представя от ИЗПЪЛНИТЕЛЯ на ВЪЗЛОЖИТЕЛЯ в срок до 01 декември на годината, в която започва съответният отчетен период. Протоколът се подписва от представителите на ВЪЗЛОЖИТЕЛЯ и ИЗПЪЛНИТЕЛЯ, определени в чл. 34, ал. 2 от договора в два оригинални екземпляра – по един за всяка от страните. Изпълнението може да бъде прието и по електронен път, като протоколът се подписва от определените лица в чл. 34, ал.2 с електронен подпис, създаден с квалифицирано удостоверение за електронен подпис

 (3)В случай, че изпълнението на доставката/услугата по поддръжка е без отклонение от изискванията на настоящия договор и приложенията към него, протоколите по ал.1 и ал.2 се подписват без забележки.

(4) В случай, че се установи, че доставените лицензи/извършените услуги и/или представените протоколи не съответстват на изискванията на този договор и приложенията към него или имат недостатъци, **ВЪЗЛОЖИТЕЛЯТ** дава подходящ срок на **ИЗПЪЛНИТЕЛЯ**, но не повече от 5 работни дни, за отстраняване на констатираните отклонения. В този случай ВЪЗЛОЖИТЕЛЯТ уведомява писмено ИЗПЪЛНИТЕЛЯ и в срок до 10 (десет) дни от получаване на уведомлението, страните подписват двустранен протокол, в който се описват констатираните несъответствия и се посочва срокът, в който същите ще бъдат отстранени. В случай, че забележките не бъдат отстранени в договорения срок, ВЪЗЛОЖИТЕЛЯТ може да развали договора с едностранно уведомление, отправено до другата страна без предизвестие.

(5) Документите по предходните алинеи мога да бъдат подписвани с електронен подпис, създаден с удостоверение за квалифициран електронен подпис от лицата по чл. 34, ал.2.

1. **ПОДИЗПЪЛНИТЕЛИ**

**Чл. 23. (1)** За извършване на дейностите по Договора, **ИЗПЪЛНИТЕЛЯТ** има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

**(2)** Процентното участие на подизпълнителите в цената за изпълнение на Договора не може да бъде различно от посоченото в офертата на ИЗПЪЛНИТЕЛЯ.

**(3)** ИЗПЪЛНИТЕЛЯТ може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

**(4)** Независимо от използването на подизпълнители, отговорността за изпълнение на настоящия Договор е на ИЗПЪЛНИТЕЛЯ.

**(5)** Сключването на договор с подизпълнител, който не е обявен в офертата на ИЗПЪЛНИТЕЛЯ и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на ИЗПЪЛНИТЕЛЯ, се счита за неизпълнение на Договора и е основание за едностранно прекратяване на Договора от страна на ВЪЗЛОЖИТЕЛЯ и за усвояване на пълния размер на гаранцията за изпълнение.

**Чл. 24. (1)** При сключването на Договорите с подизпълнителите, оферирани в офертата на ИЗПЪЛНИТЕЛЯ, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

 (2) Когато частта от поръчката, която се изпълнява от подизпълнител може да бъде предадена като отделна дейност подизпълнителят представя на ИЗПЪЛНИТЕЛЯ отчет за изпълнението на съответната част от поръчката, заедно с искане за плащане на тази част пряко на подизпълнителя.

 (3) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

 (4) ВЪЗЛОЖИТЕЛЯТ приема изпълнението на частта от поръчката при спазване на разпоредбите на чл. 22 от договора и заплаща възнаграждение за тази част на подизпълнителя в сроковете по чл. 5 от договора. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

1. **САНКЦИИ ПРИ НЕИЗПЪЛНЕНИЕ**

**Чл. 25.** (1) При пълно неизпълнение на договора от страна на ИЗПЪЛНИТЕЛЯ, ВЪЗЛОЖИТЕЛЯТ има право на неустойка в размер на 1,5 % от общата стойност на договора без ДДС.

(2) В случай че ИЗПЪЛНИТЕЛЯТ е в забава по негова вина при изпълнение на договора, ВЪЗЛОЖИТЕЛЯТ има право да получи неустойка за забавено изпълнение в размер на 0,1% (нула цяло и един процент) на ден върху стойността на съответните дейности без ДДС, но не повече от 1,5 % от общата стойност на договора без ДДС.

(3) При констатирано лошо или друго неточно или частично изпълнение или при отклонение от изискванията на ВЪЗЛОЖИТЕЛЯ, същият има право да поиска от ИЗПЪЛНИТЕЛЯ да изпълни изцяло и качествено, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да изиска неустойка в размер на 15% от стойността на съответната некачествено изпълнена дейност без ДДС.

(4) При системно (три или повече пъти) неизпълнение на задълженията по поддръжката, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 % от общата стойност на договора без ДДС.

(5) При забава на ВЪЗЛОЖИТЕЛЯ за изпълнение на задълженията му за плащане по договора, същият заплаща на ИЗПЪЛНИТЕЛЯ неустойка в размер на 0.1 на сто от дължимата сума без ДДС за всеки просрочен ден, но не повече от 5 на сто от размера на забавеното плащане.

**Чл. 26.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 27.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

1. **НЕПРЕОДОЛИМА СИЛА**

**Чл. 28.** (1)Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

1. Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

1. **ПРЕКРАТЯВАНЕ НА ДОГОВОРА**
2. (1) Договорът се прекратява:
3. При изтичане на срока по чл. 2, ал.2;
4. По взаимно съгласие на страните, изразено писмено;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) дни от настъпване на невъзможността и да представи доказателства;

(2) **ВЪЗЛОЖИТЕЛЯТ** има право едностранно да развали Договора:

 1. при възникване на обстоятелствата по чл. 118, ал. 1, т. 2 и т. 3 от ЗОП;

2. при започване на процедура по ликвидация на **ИЗПЪЛНИТЕЛЯ**;

3. при откриване на производство за обявяване в несъстоятелност на **ИЗПЪЛНИТЕЛЯ**, както и при обявяване в несъстоятелност на **ИЗПЪЛНИТЕЛЯ.**

1. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред дейности.
2. (1) В случай, че ИЗПЪЛНИТЕЛЯТ наруши съществено условие на настоящия Договор, и не успее да го отстрани в указания в писмено уведомление подходящ срок, то тогава ИЗПЪЛНИТЕЛЯТ е в неизпълнение и ВЪЗЛОЖИТЕЛЯТ има право да развали Договора без предизвестие. При настъпването на всяко „нарушаване на съществено условие по договора“ от страна на ИЗПЪЛНИТЕЛЯ, се съставя протокол, подписан от лицата по чл. 34, ал. 2. За „съществено условие” по смисъла на изречение първо се счита такова условие, което е свързано с основните права и задължения на страните по Договора, и чието неизпълнение води до неизпълнение на предмета на Договора. ВЪЗЛОЖИТЕЛЯТ може по своя преценка да удължи срока за такъв период, за който ИЗПЪЛНИТЕЛЯТ продължава нормалните усилия за отстраняване на неизпълнението.

 (2) Ако **ИЗПЪЛНИТЕЛЯТ** развали Договора по реда на предходната алинея, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред доставки/услуги.

(3) Ако **ИЗПЪЛНИТЕЛЯТ** е в неизпълнение, и не успее да отстрани такова неизпълнение в срок от 30 дни, **ВЪЗЛОЖИТЕЛЯТ** има правото да се обезщети чрез усвояване на гаранцията за изпълнение, предоставена от **ИЗПЪЛНИТЕЛЯ**.

1. Страните запазват правото си да търсят обезщетение за вреди и пропуснати ползи в по-голям размер, съгласно приложимото право.
2. **КОНФИДЕНЦИАЛНА ИНФОРМАЦИЯ**

 **Чл. 33.** (1) Всяка от Страните по този Договор се задължава да пази в поверителност и да не разкрива или разпространява информация за другата Страна и за Министерство на вътрешните работи, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна и Министерство на Вътрешните работи, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

(2) Конфиденциална информация за целите на настоящия договор включва и:

1. съдържанието на документация и информация, която е станала известна при изпълнението на този договор;

2. съдържанието на данъчна и осигурителна информация, лични данни и друга защитена от закон или по силата на договора информация, която е станала известна при изпълнението на този договор;

 (3) Лични данни се обработват от Страните единствено за целите на изпълнение на Договора, при стриктно спазване на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и действащата нормативна уредба.

(4) С изключение на случаите, посочени в ал.5 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(5) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(6) Задължения на ИЗПЪЛНИТЕЛЯ, във връзка с изискванията за конфиденциалност:

 1. да пази в поверителност и да не разкрива или разпространява информация, станала му известна при или по повод изпълнението на договора.

 2. представляващите ИЗПЪЛНИТЕЛЯ лица по чл. 34 ал 1 и 2 и лицата по чл. 8, т. 9 предоставят подписани декларации за опазване на информацията по образец - Приложение 4 към настоящият договор.

(7) Задълженията по този член се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

(8) Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

1. **ЗАКЛЮЧИТЕЛНИ РАЗПОРЕДБИ**

**Чл. 34.** (1)Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвърждава писмено на следните адреси:

* + - 1. **За ВЪЗЛОЖИТЕЛЯ:**

**Адрес за кореспонденция**: гр. София, улица „Панайот Волов“ № 2;

**Факс**: 02/9436607;

**Електронна поща**: office@is-bg.net;

**Телефон** 02/942 03 40.

* + - 1. **За ИЗПЪЛНИТЕЛЯ:**

**Адрес за кореспонденция**:

**Факс**:

**Електронна поща**:

**Телефон**

(2) Страните упълномощават следните представители, които да проследяват и приемат изпълнението на задълженията им по настоящия Договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

**За ВЪЗЛОЖИТЕЛЯ**:

**За ИЗПЪЛНИТЕЛЯ:**

 (3) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението/заявката е постъпила в посочената от **изпълнителя** информационна система (е-mail) – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

**Чл.35.** Изменение на настоящия Договор се допуска само по изключение, при наличие на условията по чл. 116 от Закона за обществените поръчки.

**Чл.36.** За неуредените в този Договор въпроси се прилагат разпоредбите на действащото българско законодателство.

**Чл.37.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори за постигане на споразумение, а при непостигане на съгласие спорът ще се отнася за решаване от компетентния български съд.

**Чл.38.**Този Договор се състои е изготвен и подписан в 2 (два) еднообразни екземпляра – по един за всяка от Страните.

**Чл.39.** Неразделна част от настоящия Договор са следните приложения:

1. Приложение № 1 – Техническа спецификация на **ВЪЗЛОЖИТЕЛЯ**;
2. Приложение № 2- Техническо предложение на **ИЗПЪЛНИТЕЛЯ**;
3. Приложение №3 – Ценово предложение на **ИЗПЪЛНИТЕЛЯ;**
4. Приложение № 4 – Декларации за опазване на информацията

При подписване на Договора са представени:

1. Гаранция за изпълнение на Договора;
2. Списък на лицата, които ще отговарят за изпълнение на договора;

3. Документи, чрез които се доказва липсата на основание за отстраняване по чл. 112, ал. 1 от ЗОП.

|  |  |
| --- | --- |
| **ЗА ВЪЗЛОЖИТЕЛЯ:****„ИНФОРМАЦИОННО ОБСЛУЖВАНЕ“ АД** | **ЗА ИЗПЪЛНИТЕЛЯ:** |
|  |  |
|  |  |
|  |  |
| **ИВАЙЛО ФИЛИПОВ** |  |
| **ИЗПЪЛНИТЕЛЕН ДИРЕКТОР** |  |
|  |  |
|  |  |
|  |  |
| **КАМЕЛИЯ СОФРОНИЕВА** |  |
| **ГЛАВЕН СЧЕТОВОДИТЕЛ** |  |